text: نئی دہلی،14دسمبر 2018طبی آلات کا شعبہ، جو کہ ملک میں ایک ابھرتا ہوا شعبہ ہے، کو فروغ دینے کے لئے تجارت وصنعت، نیز شہری ہوابازی کے مرکزی وزیر جناب سریش پربھو نے تجارت وصنعت کی وزارت کے محکمہ برائے صنعتی پالیسی و فروغ (ڈی آئی پی پی)کے تحت نیشنل میڈیکل ڈیوائسز کونسل یعنی قومی کونسل برائے فروغ طبی آلات قائم کرنے کا اعلان کیا ہے۔ تجارت و صنعت کے وزیر جناب سریش پربھو آج وشاکھاپٹنم میں واقع آندھرا پردیش میڈٹیک ژون میں طبی آلات سے متعلق چوتھے ڈبلیو ایچ او عالمی فورم کے موقع پر ایک پروگرام میں اظہار خیال کررہے تھے۔